хумористични анекдоти за Хляб
Един двеста килограмов престъпник бил осъден на смърт. Когато дошло време за екзекуцията му, обаче - възникнал проблем. Онзи не могъл да се побере на електрическия стол. Директорът на пандиза наредил:
- Върнете го в килията и го оставете само на хляб и вода. Пък след две седмици - ще опитаме отново.
Когато уреченият срок настъпил се оказало, че осъденият вместо да отслабне е напълнял с 20 килограма!
Управителят на затвора дал ново разпореждане:
- Хранете го само с плодове!
След един месец се оказало, че оня е качил още 30 кила!
Директорът се хванал за главата:
- Петнайсет дена не му давайте абсолютно никаква храна!
След две седмици - престъпникът бил напълнял с цели 50 килограма!
Отчаян, началникът на мястото за лишаване от свобода попитал ведомствения лекар:
- Защо не отслабва този човек?
Докторът провел редица изследвания и заключил:
- Няма медицинско обяснение за този феномен!
Тогава директорът се обърнал към психолога на затвора:
- Защо не отслабва този човек?
Онзи мислил дълго време и накрая казал:
- Според мен - няма достатъчно мотивация!